19. ΝΟΜΟΘΕΤ.ΔΙΑΤΑΓΜΑ υπ’ αριθ. 219 της 18/19 Ιουν. 1969 (ΦΕΚ Α΄ 118) Περί προσλήψεως υπαλλήλων της Δ.Ε.Θ. επί συμβάσει Ιδιωτικού Δικαίου προς αντιμετώπισιν εκτάκτων αναγκών. Άρθρ.1.-Προς αντιμετώπισιν των καθ’ έκαστον έτος εκτάκτων εις προσωπικόν αναγκών της Διεθνούς Εκθέσεως Θεσσαλονίκης (δια προπαρασκευήν, λειτουργίαν και εκκαθάρισιν εκάστης περιόδου της Εκθέσεως) επιτρέπεται, καθ’ έκαστον έτος και δια το χρονικόν διάστημα δύο μηνών προ της ενάρξεως της Εκθέσεως και ενός μηνός μετά το πέρας αυτής, η πρόσληψις υπαλληλικού και εργατοτεχνικού προσωπικού επί συμβάσει εργασίας ιδιωτικού δικαίου και ωρισμένου χρόνου ουχί μακροτέρου του τριμήνου δι’ ένα έκαστον των προσληφθησομένων. Ο αριθμός του ως άνω προσληφθησομένου προσωπικού δεν δύναται να υπερβή τους 350 καθ’ έκαστον έτος η δε πρόσληψίς του θα γίνεται κατόπιν αποφάσεως του Υπουργού Βορείου Ελλάδος, τη προτάσει του Διοικητικού Συμβουλίου της Διεθνούς Εκθέσεως Θεσσαλονίκης. Άρθρ.2.-Προς αντιμετώπισιν των, δια το έτος 1969, εκτάκτων αναγκών λειτουργίας της Β΄ Διεθνούς Συναντήσεως Περιφερειακής Αναπτύξεως (ΔΙ.Σ.Π.Α.) επιτρέπεται η πρόσληψις εκτάκτων υπαλλήλων επί συμβάσει εργασίας ιδιωτικού δικαίου, υπό της Διεθνούς Εκθέσεως Θεσσαλονίκης, κατόπιν αποφάσεως του Υπουργού Βορείου Ελλάδος τη προτάσει του Διοικητικού Συμβουλίου της Διεθνούς Εκθέσεως Θεσσαλονίκης, μέχρι: 10 δια χρονικόν διάστημα μέχρις 9 μηνών. 5 δια χρονικόν διάστημα μέχρι 3 μηνών. 15 δια χρονικόν διάστημα μέχρι ενός μηνός. Άρθρ.3.-Προς αντιμετώπισιν των εκτάκτων αναγκών, ας δημιουργεί η ανέγερσις επειγόντως νέων κτιρίων εις τας σημερινάς εγκαταστάσεις Διεθνούς Εκθέσεως Θεσσαλονίκης, ως και η από τούδε μελέτη της αποφασισθείσης μεταφοράς των εγκαταστάσεων αυτής εις νέαν θέσιν επιτρέπεται η πρόσληψις ως εκτάκτων υπαλλήλων επί συμβάσει Ιδιωτικού Δικαίου της Δ.Ε.Θ. κατόπιν αποφάσεως του Υπουργού Βορείου Ελλάδος τη προτάσει του Διοικητικού Συμβουλίου αυτής, ενός διπλωματούχου πολιτικού μηχανικού, ενός διπλωματούχου αρχιτέκτονος μηχανικού δια το χρονικόν διάστημα μέχρι 31 Δεκ. 1970. 4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 